## Rješenje kojim se iz registra investicijskih fondova Republike Hrvatske briše otvoreni investicijski fond s javnom ponudom Ilirika Jugoistočna Europa Balanced, kojim upravlja društvo za upravljanje Ilirika Investments d.o.o.

### NN 102/2011 (9.9.2011.), Rješenje kojim se iz registra investicijskih fondova Republike Hrvatske briše otvoreni investicijski fond s javnom ponudom Ilirika Jugoistočna Europa Balanced, kojim upravlja društvo za upravljanje Ilirika Investments d.o.o.

HRVATSKA AGENCIJA ZA NADZOR FINANCIJSKIH USLUGA

2102

Na temelju odredaba članka 15. točke 4. alineje 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 5. Zakona o investicijskim fondovima (»Narodne novine« broj 150/05), u predmetu brisanja iz registra investicijskih fondova Republike Hrvatske otvorenog investicijskog fonda s javnom ponudom Ilirika Jugoistočna Europa Balanced, pod upravljanjem društva Ilirika Investments d.o.o. iz Zagreba, Radnička cesta 39/II, Hrvatska agencija za nadzor financijskih usluga 1. rujna 2011. godine donosi

RJEŠENJE

1. Iz registra investicijskih fondova Republike Hrvatske koji vodi Hrvatska agencija za nadzor financijskih usluga, s danom 1. rujna 2011. godine, zbog završetka postupka pripajanja, briše se otvoreni investicijski fond s javnom ponudom Ilirika Jugoistočna Europa Balanced, kojim upravlja društvo za upravljanje Ilirika Investments d.o.o. iz Zagreba, Radnička cesta 39/II. Fond je upisan u registar fondova pod identifikacijskim brojem JPM056, a njegovo je osnivanje odobreno rješenjem Komisije za vrijednosne papire Republike Hrvatske od 23. prosinca 2005. godine (klasa: UP/I-450-08/05-02/199, urbroj: 567-02/05-02).

2. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) donijela je 7. srpnja 2011. godine, u predmetu izdavanja suglasnosti za pripajanje otvorenog investicijskog fonda s javnom ponudom Ilirika Jugoistočna Europa Balanced otvorenom investicijskom fondu s javnom ponudom Ilirika Jugoistočna Europa, Rješenje (klasa: UP/I-451-04/11-06/11, urbroj: 326-113-11-4) kojim se društvu Ilirika Investments d.o.o. iz Zagreba, Radnička cesta 39/II (dalje: Društvo), izdaje suglasnost za pripajanje otvorenog investicijskog fonda s javnom ponudom Ilirika Jugoistočna Europa Balanced otvorenom investicijskom fondu s javnom ponudom Ilirika Jugoistočna Europa. Agencija je 21. srpnja 2011. godine donijela Rješenje kojim je u dijelu Obrazloženja ispravljeno Rješenje od 7. srpnja 2011. godine.

Agencija je 19. kolovoza 2011. godine zaprimila obavijest Društva, da je Društvo 14. srpnja 2011. godine pripojilo otvoreni investicijski fond s javnom ponudom Ilirika Jugoistočna Europa Balanced otvorenom investicijskom fondu s javnom ponudom Ilirika Jugoistočna Europa sukladno članku 181. stavku 1. Zakona o investicijskim fondovima (»Narodne novine« broj 150/05), Pravilniku o postupku, uvjetima i načinu pripajanja otvorenih investicijskih fondova (»Narodne novine« broj 139/06), te Ugovoru o pripajanju od 3. svibnja 2011. godine i Aneksu Ugovora o pripajanju od 20. lipnja 2011. godine.

S obzirom na to da je otvoreni investicijski fond s javnom ponudom Ilirika Jugoistočna Europa Balanced pripojen otvorenom investicijskom fondu s javnom ponudom Ilirika Jugoistočna Europa te je time prestao postojati, nužno je pripojeni fond brisati iz registra fondova na temelju članka 5. stavka 2. Zakona o investicijskim fondovima (»Narodne novine« broj 150/05, dalje: Zakon), kojim je propisano da se u registar fondova upisuju sve promjene podataka određenih Zakonom i Pravilnikom o postupku, uvjetima i načinu pripajanja otvorenih investicijskih fondova (»Narodne novine« broj 139/06), te je odlučeno kao u točki 1. izreke ovog rješenja.

Prema odredbama članka 8. stavka 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-06/11

Urbroj: 326-113-11-7

Zagreb, 1. rujna 2011.

Zamjenik predsjednika Uprave
Željko Kopčić, v. r.

Rješenje, NN 102/2011-2102